cyanic-selkie/wikianc huggingface dataset:
Κωνσταντίνος Τζάκος
Σε ηλικία 5 ετών (1908) όλη η οικογένεια μετοίκισε στην Κωνσταντινούπολη.
Αποφοιτά από την Μεγάλη του Γένους Σχολή στο Φανάρι.
Έρχεται στην Αθήνα με σκοπό να σπουδάσει Ιατρική.
Ως φοιτητής εργάζεται κοντά στον Βενέδικτο Αδαμαντιάδη στο αντιτραχωματικό ιατρείο του Πολυγώνου και στο Ιπποκράτειο Νοσοκομείο.
Το καλοκαίρι συμμετέχει σε εμβολιασμούς σε πολλά χωριά της Αττικοβοιωτίας για να εξασφαλίσει τα έξοδα της επόμενης χρονιάς.
Στο δεύτερο έτος των σπουδών του στην Ιατρική Σχολή, προκηρύσσεται διαγωνισμός του Ελληνικού Στρατού για σπουδές με υποτροφία στην Στρατιωτική Ιατρική Σχολή της Λυών της Γαλλίας με την υποχρέωση να υπηρετήσει μετέπειτα σαν στρατιωτικός ιατρός του Ε.Σ. Συμμετέχει στις εξετάσεις και επιτυγχάνει μεταξύ των πρώτων.
Φοιτά στην ανωτέρω Σχολή κοντά στον Καθηγητή Etienne Rollet (υιό του διάσημου καθηγητή Joseph Rollet), στην συνέχεια παίρνει την ειδικότητα του οφθαλμιάτρου και κατόπιν εκπονεί Διδακτορική Διατριβή η οποία απέσπασε τα συγχαρητήρια της Ιατρικής Σχολής της Λυών.
Από το 1929 έως το 1930 παραμένει ως βοηθός στην Οφθαλμολογική Κλινική του Πανεπιστημίου της Λυών.
Από το 1930 έως το 1931 μετεκπαιδεύεται στην Οφθαλμολογική Κλινική του Στρατιωτικού Νοσοκομείου Val-de Grâce στο Παρίσι.
Επιστρέφει στην Ελλάδα με την προαναφερθείσα υποχρέωση να υπηρετήσει ως στρατιωτικός ιατρός σε στρατιωτικά Νοσοκομεία. Τοποθετείται στο Στρατιωτικό Νοσοκομείο της Δράμας ως Διευθυντής της Οφθαλμολογικής Κλινικής.
Το 1935  αποστρατεύεται με τον βαθμό του επιάτρου και παραμένει στη Δράμα στο ιδιωτικό του ιατρείο ενώ παράλληλα εξακολουθεί την επιστημονική συγγραφική του εργασία.
Μετά την κατάρρευση του Μετώπου εγκαθίσταται στην Αθήνα.
Το 1941 ιδρύει και οργανώνει υποδειγματικά την Οφθαλμολογική Κλινική του Γενικού Κρατικού Νοσοκομείου Αθηνών της οποίας παραμένει Διευθυντής μέχρι το 1968 (συνταξιοδότηση) με άξιους μαθητές και εξαιρετικούς συνεργάτες. Η διαγνωστική και χειρουργική του δεινότητα άφησαν εποχή.
Το 1947 αναγορεύεται Υφηγητής Οφθαλμολογίας του Πανεπιστημίου Αθηνών εκπονώντας Διατριβή με θέμα «Οφθαλμικαί αλλοιώσεις κατά την πελλάγρα», έργο που θεωρείται κλασσικό για τους μελετητές της νόσου.
Το ερευνητικό του έργο επί των «Οφθαλμικών Αλλοιώσεων κατά τα οιδήματα της πείνης και την πελλάγραν» καθώς και επί της «τραχωματικής δακρυοσωληναρίτιδος» έτυχαν παγκόσμιας αναγνώρισης και αναφέρονται στα κλασσικά οφθαλμολογικά συγγράμματα.
'''Η κύρια προσφορά όμως του Κωνσταντίνου Τζάκου στην Ελληνική Οφθαλμολογία υπήρξε η συγγραφή στα Ελληνικά της μοναδικής μέχρι τότε τετράτομης Οφθαλμολογίας (1954 – 1962) με δικά του σκίτσα. Το έργο (άθλος για την εποχή του) αποτέλεσε σταθμό στην Ελληνική Οφθαλμολογία και αναφορά για όλους τους μετέπειτα φοιτητές της Οφθαλμολογίας που γαλουχήθηκαν με αυτό και θεωρούσαν τους εαυτούς τους μαθητές του.'''
Τιμήθηκε το 1975 από την Ε.Ο.Ε. (Ελληνική Οφθαλμολογική Εταιρεία) με το Βραβείο «Μνήμη Α. Τράντα» το οποίο απονέμεται ανά διετία κατά το Πανελλήνιο Οφθαλμολογικό Συνέδριο που διοργανώνεται από την Ε.Ο.Ε «εις Έλληνα οφθαλμίατρο όστις δια των εργασιών του συνέβαλε εις την προβολή της Ελληνικής Οφθαλμολογίας».
Ελληνικές προεδρικές εκλογές 2005
Ο πρώην πολιτικός του ΠΑΣΟΚ και ο πρώην υπουργός Εξωτερικών της Ελλάδας Κάρολος Παπούλιας εξελέγη στην πρώτη ψηφοφορία με τον αριθμό των 279 ψήφων, με 163 βουλευτές του κυβερνώντος κόμματος Νέας Δημοκρατίας, 114 βουλευτές του ΠΑΣΟΚ και δύο ανεξάρτητους βουλευτές που ψήφισαν υπέρ. Τέσσερις βουλευτές απουσιάζουν, ενώ οι 17 βουλευτές του Συνασπισμού και του ΚΚΕ ψήφισαν "παρόντες". Ορκίστηκε στις 12 Μαρτίου 2005, διαδεχόμενος τον Κωνσταντίνο Στεφανόπουλο.
Κωνσταντίνος Τζάκος
Υπήρξε άνθρωπος απλός, σεμνός, έντιμος, μειλίχιος, βαθύτατα φιλοσοφημένος, διανοούμενος, άριστος ομιλητής, εξαιρετικός οικογενειάρχης και με βαθιά αγάπη προς τον Άνθρωπο και την Φύση.
Άλλα Συγγράμματα – Μελέτες :
Ελληνικές προεδρικές εκλογές 2005
Κατηγορία:Ελληνικές προεδρικές εκλογές
Κωνσταντίνος Τζάκος
Υπήρξε μέλος :
Ξένες γλώσσες:
Γαλλικά, Αγγλικά, Τουρκικά
Πηγές
Τζακος
Φρίξος και Έλλη
thumb|Φρίξος και Έλλη Σύμφωνα με την ελληνική μυθολογία ο Φρίξος και η Έλλη ήταν παιδιά του Αθάμαντα, βασιλιά του Ορχομενού Βοιωτίας, και της Ωκεανίδας Νεφέλης.
Ο μύθος
Η πρώτη σύζυγος του Αθάμαντα ήταν η Ωκεανίδα Νεφέλη από την οποία και απέκτησε τα δίδυμα τέκνα Φρίξο και Έλλη. Εν συνεχεία το ζεύγος χώρισε και ο Αθάμας νυμφεύθηκε την Ινώ, θυγατέρα του Κάδμου, από την οποία απέκτησε δύο ακόμη παιδιά, τους Λέαρχο και Μελικέρτη.
Από ζήλια για τα τέκνα της Νεφέλης η Ινώ κατέστρωσε ένα ασυνήθιστο σχέδιο: έπεισε τις γυναίκες της πόλης να ψήσουν τους σπόρους σιταριού που προορίζονταν για σπορά, ώστε να μην φυτρώσουν. Ο Αθάμας έστειλε απεσταλμένους στο μαντείο των Δελφών, για να αποκαλυφθεί η αιτία της σιτοδείας. Η Ινώ τους έπεισε κατά την επιστροφή τους με δωροδοκία να δώσουν διαφορετική απάντηση από του μαντείου στον Αθάμαντα και να πουν πως η σιτοδεία θα σταματήσει εάν ο Φρίξος θυσιαστεί στον βωμό του Δία.
Έτσι ο Αθάμας αναγκάστηκε να διατάξει την τέλεση προετοιμασιών για τη θυσία και ο Φρίξος (μαζί με την αδελφή του, σύμφωνα με παραλλαγές του μύθου) οδηγήθηκε στον βωμό. Η Νεφέλη που από μακριά έμαθε τα συμβάντα, έστειλε το Χρυσόμαλλο Κριό, δώρο του Ερμή, για να μεταφέρει τα παιδιά στην ράχη του, μακριά από την Βοιωτία.
Κατά την πορεία διαφυγής τους, καθώς πετούσαν επάνω από την θάλασσα, η Έλλη δεν μπόρεσε να κρατηθεί στην ράχη του Κριού κι έπεσε στο πέλαγος, που από τότε ονομάσθηκε Ελλήσποντος. Την Έλλη πήρε κοντά του ο Ποσειδώνας. Ο Φρίξος συνέχισε την πορεία του και ο Κριός τον έφερε στην Κολχίδα, όπου ο βασιλιάς Αιήτης τον δέχθηκε πρόθυμα και του έδωσε ως σύζυγο τη θυγατέρα του, Χαλκιόπη.
Έπειτα, ο Φρίξος θυσίασε το χρυσόμαλλο κριό στον βωμό του Δία και δώρισε το δέρμα του (δέρας) στον Αιήτη. Εκείνος το αφιέρωσε στον Άρη και το κρέμασε από μια δρυ, στο ιερό δάσος του θεού. Προς φύλαξή του τέθηκε ένας μεγάλος δράκος, ο οποίος δεν κοιμόταν. Το χρυσόμαλλο δέρας ήταν αργότερα ο στόχος της Αργοναυτικής Εκστρατείας.
Κατηγορία:Μύθοι της ελληνικής μυθολογίας
Διοργανώσεις Ε.Π.Σ. Πρέβεζας-Λευκάδας 2021–22
Για την περίοδο 2021–22, η Ένωση Ποδοσφαιρικών Σωματείων Πρέβεζας-Λευκάδας είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στους νομούς Πρέβεζας και Λευκάδας, καθώς και τμήμα του νομού Αιτωλοακαρνανίας που ανήκουν στη δικαιοδοσία της.
Η πρωταθλήτρια ομάδα της ΕΠΣ Πρέβεζας-Λευκάδας συμμετέχει στα μπαράζ ανόδου της Γ΄ Εθνικής ερασιτεχνικής κατηγορίας.
Πρωτάθλημα
Η δομή του πρωταθλήματος της Ε.Π.Σ. Πρέβεζας-Λευκάδας είναι η εξής
Α΄ Κατηγορία
Το πρωτάθλημα διεξάγεται με 12 ομάδες.Η Φορτούνα Βαλανιδοράχης παρότι δήλωσε συμμετοχή,τελικά δεν θα κατέβει. Ο ΠΑΣ Θύελλα 2015 παρότι υποβιβάστηκε από την Γ΄ Εθνική,τελικά δήλωσε συμμετοχή στην Β κατηγορία. Επίσης η ΑΕ Πρέβεζας και ο ΑΟ Παλαίρου δήλωσαν συμμετοχή στην Β κατηγορία και όχι στην Α όπως δικαιούταν.Λίγο πριν την έναρξη παραιτήθηκε και ο ΠΑΣ Σφακιωτών από το πρωτάθλημα.Η ΕΠΣ Πρέβεζας Λευκάδας αποφάσισε να αναβληθεί η πρώτη αγωνιστική και να γίνει εκ νέου κλήρωση.
Ο αριθμός των ομάδων που υποβιβάζονται καθορίζεται από το αν ανέβει ο πρωταθλητής στην Γ΄ Εθνική και τον αριθμό των ομάδων της ένωσης που υποβιβάζονται στα τοπικά. Αμβρακικός Βόνιτσας: -3
Play-off ανόδου
Διεξάγεται μονός αγώνας μεταξύ των δεύτερων των ομίλων με τον νικητή να ανεβαίνει κατηγορία.
03/04/22 Δημοτικό Στάδιο Πρέβεζας «Αθ. Τσουμελέκα» ΠΑΣ Παλιάμπελα-Ερμής Καναλίου 2-0
Κύπελλο
Στο θεσμό του κυπέλλου συμμετέχουν τα σωματεία της Ε.Π.Σ. Πρέβεζας-Λευκάδας.
Α΄ φάση
Οι αγώνες έγιναν στις 18 και 19 Σεπτεμβρίου 2021.
Αμβρακικός Βόνιτσας – Οδυσσέας Νυδριού 6-1
Δόξα Ωρωπού – ΑΟΝ Τηλυκράτης Λευκάδας 2014 1-3
ΠΑΣ Πρέβεζα 2016  – Αετός Αγιάς 2-1
Θρίαμβος Λούρου  – Πανλευκάδιος 2-0
Απόλλων Πάργας  – ΠΑΣ Αχέρων Καναλακίου 1-1 (1-1 παρ. 4-2 πεν.)
ΑΟ Μύτικας  – Εθνικός Φιλιππιαδας 1-2
ΑΟ Πλαγιάς  – Κεραυνός Θεσπρωτικού 5-0
Χωρίς αγώνα: ΠΑΣ Σφακιώτες ,ΑΟ Καρυάς,ΑΣ Νικόπολη 2020,ΑΕΝ Σαμψούντας,Αναγέννηση Τσουκαλάδων,ΑΟ Παλαίρου,Απόλλων Βουβοποτάμου,Ερμής Καναλίου,Ηρακλής Αγίου Γεωργίου,Θύελλα Σινώπης,ΠΑΣ Παλιάμπελα,ΠΑΣ Σύβρου
Β΄ φάση
Οι αγώνες έγιναν στις 10,17,24 Νοεμβρίου 2021
Απόλλων Βουβοποτάμου-ΠΑΣ Πρέβεζα 2016 1-8
ΑΟ Πλαγιάς-Θρίαμβος Λούρου 0-3
Απόλλων Πάργας-ΑΟΝ Τηλυκράτης Λευκάδας 2014 0-1
ΑΕΝ Σαμψούντας-ΠΑΣ Σύβρου 3-0
Αμβρακικός Βόνιτσας-Εθνικός Φιλιππιάδας 0-3αα (καν.αγ 2-2 (3-2 παρ.))
Θύελλα Σινώπης-ΑΟ Παλαίρου 3-0
ΑΣ Νικόπολη 2020-ΑΟ Καρυάς 4-2
ΠΑΣ Παλιάμπελα-Ερμής Καναλίου 4-0
Γ΄ φάση
Οι αγώνες έγιναν στις 15,17 Δεκεμβρίου 2021 και στις 2 Φεβρουαρίου 2022.Υπάρχει και ένας έξτρα αγώνας έτσι ώστε να μείνουν 8 ομάδες.
ΠΑΣ Παλιάμπελα-ΑΟΝ Τηλυκράτης Λευκάδας 2014 0-7
ΑΣ Νικόπολη 2020--ΑΟΝ Τηλυκράτης Λευκάδας 2014 0-5
Θύελλα Σινώπης-Θρίαμβος Λούρου 1-8
ΑΕΝ Σαμψούντας-Εθνικός Φιλιππιάδας 0-6
Αναγέννηση Τσουκαλάδων-ΠΑΣ Πρέβεζα 2016 1-2
Δ΄ φάση
Οι αγώνες έγιναν στις 30 Μαρτίου 2022.
ΠΑΣ Πρέβεζα 2016-ΑΟΝ Τηλυκράτης Λευκάδας 2014 0-2
Εθνικός Φιλιππιάδας-Θρίαμβος Λούρου 0-2
Ε΄ φάση
Τελικός.Ο αγώνας έγινε στο Δημοτικό Στάδιο Πρέβεζας «Αθ. Τσουμελέκα» στις 13 Απρίλίου 2022.
Θρίαμβος Λούρου-ΑΟΝ Τηλυκράτης Λευκάδας 2014 0-3
Εξωτερικοί σύνδεσμοι
Κατηγορία:Ε.Π.Σ. Πρέβεζας-Λευκάδας Κατηγορία:Εγχώρια ποδοσφαιρικά πρωταθλήματα 2021–2022 Κατηγορία:Εγχώρια ποδοσφαιρικά κύπελλα 2021-2022
Όρος Κένυα
thumb|270px| Το Όρος Κένυα βρίσκεται στην κεντρική [[Κένυα, βορειοανατολικά του Νυέρι.]]
Το Όρος Κένυα είναι το δεύτερο ψηλότερο βουνό της Αφρικής (μετά το Κιλιμάντζαρο). Όπως και το Κιλιμάντζαρο, έτσι και το Όρος Κένυα είναι σβησμένο ηφαίστειο. Οι υψηλότερες κορυφές του Κένυα είναι οι Batian (5.199 μέτρα πάνω από την επιφάνεια της θάλασσας), Nelion (5.188 μέτρα) και Lenana (4.985 μέτρα). Το Όρος Κένυα υψώνεται στο κέντρο της ομώνυμης χώρας, μόλις νότια του ισημερινού της Γης (γεωγραφικές συντεταγμένες 0° 9΄ νότιο πλάτος και 37° 18΄ ανατολικό μήκος), περίπου 150 χιλιόμετρα Β-ΒΑ της πρωτεύουσας Ναϊρόμπι.
Η περιοχή γύρω από το βουνό σε έκταση 620 τ.χλμ. προστατεύεται στο Εθνικό Πάρκο του Όρους Κένυα, που το 1997 ανακηρύχθηκε Μνημείο Παγκόσμιας Κληρονομιάς από την UNESCO.
Ιστορία και εξερεύνηση
To Όρος Κένυα εξερράγη για τελευταία φορά πριν από 2,6 ως 3,1 εκατομμύρια χρόνια. Οι πλαγιές του φιλοξενούν αρκετούς διαφορετικούς βιότοπους: Τα χαμηλότερα μέρη είναι ξηρόφιλο δάσος, που σε ύψος περί τα 2000 μέτρα δίνει τη θέση του σε ορεινό δάσος από κυπαρίσσι και ποδόκαρπο με μία ζώνη μπαμπού στα 2500 μέτρα. Ακόμα υψηλότερα υπάρχει το ανώτερο δάσος, με μικρότερα δένδρα καλυμμένα με βρύα και λειχήνες. Το ευδιάκριτο ανώτατο όριο των δένδρων είναι στα 3.500 μέτρα περίπου, και προς την κορυφή υπάρχει μία αφροαλπική ζώνη με χαρακτηριστικό τα γιγάντια φυτά-ροζέτες. Δώδεκα μικροί και διαρκώς συρρικνούμενοι παγετώνες εντοπίζονται ανάμεσα στις κορυφές.
thumb|left|Ο κόμης Samuel Teleki εξερεύνησε το όρος Κένυα. Η ομάδα του ήταν η πρώτη που έφθασε σε υψόμετρο πάνω από 4.000 μέτρα στο βουνό, το 1887.
Ο Γερμανός ιεραπόστολος Johann Ludwig Krapf ήταν ο πρώτος Ευρωπαίος που ανέφερε ότι είδε το Όρος Κένυα, το 1849. Οι αναφορές του ότι είδε χιόνι ή πάγο (όντας στην τροπική ζώνη) γελοιοποιήθηκαν από τους επιστήμονες της εποχής. Ωστόσο, ο Krapf έδωσε στο βουνό το όνομα με το οποίο είναι διεθνώς γνωστό, Κένυα, από το Kiinyaa της φυλής Ουακάμπα. Το όνομα «Αποικία του Κένυα» δόθηκε στη συνέχεια στο «Προτεκτοράτο της Βρετανικής Ανατολικής Αφρικής» το 1920 και από αυτό στο ανεξάρτητο κράτος που δημιουργήθηκε αργότερα και περιλαμβάνει το βουνό.
Η εξερεύνηση διευκολύνθηκε από το 1899 και μετά, όταν η σιδηροδρομική γραμμή έφθασε μέχρι το Ναϊρόμπι. Η πρόσβαση στο βουνό ήταν πολύ ευκολότερη από εκεί από ό,τι από την ακτή, κι έτσι η πρώτη καταγεγραμμένη ανάβαση στο βουνό μέχρι την υψηλότερη κορυφή του (τη Batian) έγινε από τους Halford John Mackinder, C. Ollier και J. Brocherel στις 13 Σεπτεμβρίου 1899. Η κορυφή Nelion κατακτήθηκε για πρώτη φορά από τον Eric Shipton το 1929. Αντίθετα από τις δύο πρώτες κορυφές, η κορυφή Lenana μπορεί να «κατακτηθεί» με απλή οδοιπορία. Το 1938 ανέβηκε και η πρώτη γυναίκα στη Batian, η Una Cameron. Η καλύτερη εποχή για ανάβαση στο Όρος Κένυα από τη νότια πλευρά είναι τον Ιανουάριο ή τον Φεβρουάριο, ενώ από τη βόρεια τον Αύγουστο ή τον Σεπτέμβριο.
Αξιοσημείωτη είναι η ιστορία τριών Ιταλών αιχμαλώτων πολέμου κατά τον Β΄ Παγκόσμιο Πόλεμο, που δραπέτευσαν το 1943 από το στρατόπεδο στο Νανιούκι και σκαρφάλωσαν στο βουνό. Στη συνέχεια επέστρεψαν στο στρατόπεδο χωρίς να τους αντιληφθεί κανείς, αποζητώντας την ασφάλεια και την εξασφαλισμένη τροφή. Ο τίτλος του βιβλίου που περιγράφει την ιστορία τους, No Picnic on Mount Kenya, είναι ενδεικτικός (βλ. «Βιβλία» στο τέλος του άρθρου). Σήμερα υπάρχουν ορεινά καταφύγια στο βουνό.
Το Όρος Κένυα είναι η βάση ενός από τους σταθμούς παρακολουθήσεως της γήινης ατμόσφαιρας (Global Atmosphere Watch).
Στις 21 Ιουλίου 2003, ένα νοτιοαφρικανικό αεροσκάφος με 12 επιβάτες και διμελές πλήρωμα συνετρίβη στην κορυφή Lenana. Κανένας τους δεν επέζησε.
Το βουνό στον πολιτισμό των τοπικών φυλών
Οι κυριότερες φυλές που ζουν κοντά στο Όρος Κένυα είναι οι Κικούγιου (Kĩkũyũ), Έμπου (Embu), Μασάι (Maasai) και Ουακάμπα (Wakamba). Το όρος Κένυα συνιστά σημαντικό στοιχείο στη λαογραφία και τον πολιτισμό όλων αυτών των ανθρώπων.
Κικούγιου
Οι Κικούγιου ή Γεκόγιο ζουν στην ανατολική και τη νότια πλευρά του βουνού. Ασχολούνται με τη γεωργία, καθώς το ηφαιστειογενές έδαφος είναι ιδιαίτερα γόνιμο. Οι Κικούγιου πιστεύουν ότι ο θεός τους, ο Ngai, ζει πάνω στο Όρος Κένυα. Κτίζουν τα σπίτια τους με τις πόρτες να βλέπουν προς το Όρος Κένυα, το οποίο ονομάζουν Κέρε-νυάγα, δηλαδή λευκό ή λαμπρό βουνό. Οι παγετώνες και οι χιονοσκέπαστες πλαγιές του αποκαλούνται «κλίνη του Θεού». Λευκή σκόνη από το βουνό χρησιμοποιείται σε διάφορες τελετουργίες, όπως στην περιτομή.
Έμπου
Οι Έμπου πιστεύουν επίσης ότι το Όρος Κένυα είναι η κατοικία του θεού τους Ngai και θεωρείται ιερό. Και οι Εμπού χτίζουν τα σπίτια τους με τις πόρτες να βλέπουν προς το Όρος Κένυα, το οποίο ονομάζουν Kirenia, δηλαδή «Βουνό της Λευκότητας».
Μασάι
Οι Μασάι είναι μεν νομάδες, αλλά χρησιμοποιούν πολύ τη γη στα βόρεια του Όρους Κένυα για να βόσκουν τα ζώα τους. Πιστεύουν ότι οι πρόγονοί τους κατέβηκαν από το βουνό κατά τη Δημιουργία του κόσμου. Αποκαλούν το βουνό Ol Donyo Eibor και Ol Donyo Egere, δηλαδή «Λευκό Όρος» και «Κηλιδωτό Όρος» αντιστοίχως.
Ουακάμπα
Οι Wakamba ονομάζουν το βουνό Kima Ja Kengnia, δηλαδή «Βουνό της Λευκότητας», και Kiinyaa, δηλαδή «της Στρουθοκαμήλου». Και τα δύο ονόματα οφείλονται στο χρώμα των κορυφών: λευκό από το χιόνι και τους πάγους, και σκούρο από τον ηφαιστειογενή βράχο, που τις καθιστούν παρόμοιες με τα άσπρα και μαύρα φτερά της ουράς της αρσενικής στρουθοκαμήλου.
Κορυφές
thumb|325px|Η κορυφή Batian στα αριστερά, η Nelion στα δεξιά και η Slade σε πρώτο πλάνο (κατά σειρά ύψους)
Παγετώνες στο Όρος Κένυα
thumb|200px|Ο Παγετώνας Lewis είναι ο μεγαλύτερος του βουνού Οι παγετώνες στο Όρος Κένυα υποχωρούν γρήγορα. Φωτογραφίες από την αποστολή του 1899 και πρόσφατες δείχνουν καθαρά τη συρρίκνωσή τους. Τα τελευταία χρόνια δεν φαίνεται φρέσκο χιόνι πάνω τους, ούτε καν στον μεγαλύτερο, τον παγετώνα Λιούις, και έτσι δεν σχηματίζεται νέος πάγος. Προβλέπεται ότι μέχρι το έτος 2035 δεν θα υπάρχει πλέον πάγος πάνω στο Όρος Κένυα.
Η συνολική επιφάνεια των παγετώνων του βουνού μετρήθηκε κατά τη δεκαετία του 1980 και καταγράφηκε ως περίπου 700 στρέμματα. Κατά τη φορά των δεικτών του ρολογιού αρχίζοντας από τον βορρά, οι παγετώνες γύρω από το κέντρο του Όρους Κένυα φέρουν τα παρακάτω ονόματα:
Χείμαρροι στις πλαγιές
Το Όρος Κένυα είναι ο κύριος τροφοδότης σε νερό για δύο μεγάλα ποτάμια της Κένυας: τον Τάνα (τον μεγαλύτερο της χώρας) και τον βόρειο Ewaso Ng'iso. Υπολογίζεται ότι τα νερά του βουνού παρέχουν άμεσα νερό σε πάνω από δύο εκατομμύρια ανθρώπους. Οι χείμαρροι που ξεκινούν από το βουνό είναι οι παρακάτω:
Οικοσυστήματα
Η χλωρίδα και πανίδα του Όρους Κένυα είναι πολύ διαφορετική κατά τόπους, και η διαφορά δεν οφείλεται μόνο στο υψόμετρο-θερμοκρασία, αλλά και στη βροχόπτωση, και την πλευρά. Οι υγροί άνεμοι έρχονται από τον Ινδικό Ωκεανό, οπότε οι ανατολικές και νοτιοανατολικές πλαγιές είναι υγρότερες. Η κάθε ζώνη ορίζεται από διαφορετικά κυρίαρχα είδη φυτών. Τα περισσότερα είδη φυτών του βουνού δεν έχουν βέβαια κοινές ονομασίες στην ελληνική ή την αγγλική γλώσσα.
Η περιφέρεια
Οι περιοχές γύρω από τους πρόποδες έχουν ήδη ένα υψόμετρο 1000 ως m 1200 μέτρα πάνω από την επιφάνεια της θάλασσας, είναι ωστόσο πολύ θερμές και ξηρές, καλυμμένες κυρίως με σαβάνα και θαμνότοπους.
Ζώνη καλλιεργειών
thumb|right|125px|Οι κάτω πλαγιές είναι πολύ γόνιμες και καλλιεργούνται εντατικά Οι πρόποδες του βουνού είναι πολύ εύφοροι εξαιτίας της αναμίξεως ηφαιστειακής τέφρας στο έδαφος. Οι πλαγιές κάτω από τα 1.800 μέτρα καλλιεργούνται εντατικά, παράγοντας τσάι, καφέ, φασόλια, καλαμπόκι, μπανάνες, λαχανικά, ακόμα και πατάτες. Λίγα μεγάλα αγροκτήματα έχουν σιτάρι και βρώμη. Σε λιγότερο παραγωγικές περιοχές εκτρέφονται ζώα, ιδίως αγελάδες για το γάλα τους.
Και οι καλλιέργειες διαφέρουν από πλευρά σε πλευρά, αφού η βόρεια πλευρά του βουνού είναι πολύ ξηρή για το τσάι και τον καφέ. Κάποιο αρδευτικό σύστημα έχει δημιουργηθεί, που έχει αυξήσει την παραγωγικότητα, αλλά καθώς τόσος πληθυσμός εξαρτάται για την ύδρευσή του από τα νερά του βουνού, η άρδευση μειώνει το νερό που φθάνει σε μακρινότερες περιοχές προκαλώντας ξηρασία εκεί.
Ανάμεσα σε υψόμετρα 1.800 και 2.500 μέτρα κυριαρχεί το υποορεινό δάσος, που εκμεταλλεύονται οι ντόπιοι. Υπάρχουν σχετικές βιοτεχνίες, όπως πριονιστήρια και επιπλοποιία.
Ορεινό δάσος
thumb|125px|Το ορεινό δάσος του Όρους Κένυα περιέχει μεγάλη ποικιλία ειδών Το κάτω όριο του ορεινού δάσους είναι μεταξύ 2.000 και 2.500 μέτρα. Εδώ και πάλι εμφανίζονται διαφορές κατά πλευρά: στις υγρές νοτιοανατολικές πλαγιές το κυρίαρχο είδος είναι η Ocotea usambarensis, δένδρο που φθάνει σε ύψος τα 45 μέτρα. Εδώ υπάρχουν και βρύα, λειχήνες και φτέρες.
Στις βόρειες πλαγιές το κυρίαρχο είδος είναι το ανατολικοαφρικανικό κυπαρίσσι Juniperus procera, που Φθάνει σε ύψος τα 30 και πλέον μέτρα και δίνει μαλακή ξυλεία, όπως και το Podo (Podocarpus milanjianus), που φθάνει τα 45 μέτρα. Λίγο χαμηλότερα ευδοκιμεί και η αφρικανική ελιά (Olea africana). Η Schefflera είναι επίφυτο που τελικά «πνίγει» και νεκρώνει το δένδρο που τη φιλοξενεί. Η χλόη περιλαμβάνει τριφύλλι, ορχιδέες του γένους Impatiens και μέντες.
Πολλά είναι τα είδη ζώων του ορεινού δάσους: πίθηκοι αντιλόπες, ύρακες και κάποιοι επισκέπτες ελέφαντες και αφρικανικοί βούβαλοι. Σπάνια είδη είναι ο γιγάντιος αγριόχοιρος του δάσους και η αντιλόπη Bongo. Οι θηρευτές περιλαμβάνουν την ύαινα και τη λεοπάρδαλη, με περιστασιακά λιοντάρια. Τα πουλιά περιλαμβάνουν φραγκολίνους, παπαγάλους (διάφορα είδη), χελιδόνια και τη σπάνια πράσινη ίβιδα (Mesembrinibis cayennensis). Στο Όρος Κένυα έχει παρατηρηθεί η μοναδική στον κόσμο συμπεριφορά των βουβαλιών να ανασκάπτουν το έδαφος με τα κέρατά τους και να το τρώνε. Αυτό πρέπει να οφείλεται στην περιεκτικότητα του εδάφους σε σίδηρο, απαραίτητο για την παραγωγή αιμοσφαιρίνης που βοηθά στην προσαρμογή στο μεγαλύτερο υψόμετρο, όπου το οξυγόνο στον αέρα είναι σημαντικά λιγότερο(Mahaney,W: "Behaviour of the African Buffalo on Mount Kenya", African Journal of Ecology, τόμος 25, σσ.199-202 (1987)
Ζώνη του μπαμπού
Η ζώνη αυτή στο Όρος Κένυα είναι εντελώς φυσική, και όχι το αποτέλεσμα αποψιλώσεως προηγούμενου δάσους από τον άνθρωπο. Το μπαμπού στη δυτική πλευρά φθάνει σε ύψος τα 9 μέτρα, ενώ στην υγρότερη νοτιοανατολική τα 15. Στην ξηρότερη βόρεια πλευρά η ζώνη αδυνατίζει και σε κάποια μέρη δεν υπάρχει καν.
Επειδή το μπαμπού τρώγεται από ελάχιστα είδη ζώων, φτωχή είναι η πανίδα εδώ, αλλά τη διασχίζουν μεγάλα ζώα (φαίνεται από τα μονοπάτια που ανοίγουν), όπως οι ελέφαντες και τα βουβάλια, διακινούμενα ανάμεσα στα δάση.
Ανώτερο δάσος
Το δάσος αυτό (timberline forest) βρίσκεται ανάμεσα στα 3.000 και 3.500 μέτρα, και χαμηλότερα στις ξηρότερες πλευρές του βουνού. Τα δέντρα εδώ είναι μικρότερα, και ανήκουν στα είδη Hagenia abyssinica υπερικό (Hypericum), κ.ά.. Τα λουλούδια περιλαμβάνουν και τη βιολέτα (Viola spp.)
Λειμώνες
Ο λειμώνας βρίσκεται σε υψόμετρα από 3.200 ως 3.800 μέτρα, και κυριαρχείται από θάμνους με μικρά φύλλα. Η Erica μπορεί να φθάσει πάντως και τα 10 μέτρα ύψος. Στην ξηρότερη πλευρά τα φυτά είναι ταπεινότερα και πιο αρωματικά, πιο παρόμοια με τα των κρητικών βουνών. Τα είδη είναι τα Artemisia afra και Protea kilimanjaro.
Τα ζώα εδώ είναι μικρότερα, όπως οι αρουραίοι και άλλα τρωκτικά που θηρεύονται από αετούς και πετρίτες.
Αφροαλπική ζώνη
Η αφροαλπική ζώνη στο Όρος Κένυα αρχίζει από τα 3.800 μέτρα περίπου. Τη χαρακτηρίζει ο αραιός και ξηρός αέρας, καθώς και η πολύ μεγάλη διαφορά θερμοκρασίας μεταξύ ημέρας και νύκτας. thumb|left|80px|Στην ανθοφορία του, το φυτό [[Lobelia telekii μπορεί να φθάσει και τα τρία μέτρα ύψος.]] Τα είδη Senecio keniodendron και Lobelia keniensis έχουν σπογγώδεις περιοχές μεταξύ των κυττάρων στα φύλλα τους και έτσι δεν «καίγονται» από τον παγετό, παρότι τα φύλλα τους είναι τεράστια (αρκετά μέτρα). Αλλά όταν εκτεθούν σε θερμοκρασίες άνω των 15 °C, εμφανίζουν πολύ μειωμένη φωτοσύνθεση, οπότε περιορίζονται στην αφροαλπική ζώνη. Το Senecio keniodendron είναι ενδημικό στο Όρος Κένυα. Το κυρίαρχο είδος πάντως είναι το γρασίδι Festuca pilgeri, και στην ξηρότερη πλευρά το Pentaschistis minor. Υπάρχουν ωστόσο πάνω από 100 είδη αγριολούλουδα στη ζώνη αυτή (Helichrysum spp., Ranunculus orephytes, Haplocarpha rupellii και ο αφρικανικός γλαδίολος, Gladiolus thomsoni). Εξαιτίας της ποικιλίας, σε κάθε μήνα του έτους κάποια από αυτά είναι ανθισμένα.
Στην αφροαλπική ζώνη υπάρχουν πολλά πουλιά, που επικονιάζουν μερικά είδη Senecio και όλα τα είδη Lobelia το βουνό. Κατά την ξηρή εποχή υπάρχουν πεταλούδες, αλλά ποτέ δεν έχουν παρατηρηθεί σφήκες, κουνούπια ή μέλισσες. Οι Ευρωπαίοι εισήγαγαν πέστροφες στους χειμάρρους και τώρα τις βρίσκουμε παντού όπου υπάρχει νερό στο βουνό.
Εδώ ζουν μόνο μικρά θηλαστικά, όπως ο ωτόμυς (γένος αρουραίων), το τρωκτικό γραφίουρος και ο ύρακας των βράχων, πάντως έχει σημειωθεί η ύπαρξη επισκεπτών, όπως η ζέβρα, το βουβάλι, ακόμα και ο ελέφαντας. Η λεοπάρδαλη είναι το μοναδικό σαρκοφάγο που απαντάται συχνά εδώ, λιγότερο η ύαινα, αλλά ένα λιοντάρι έχει παρατηρηθεί στην κορυφή Lenana.
Εξωτερικοί σύνδεσμοι
Κατηγορία:Βουνά της Κένυας
Εμμανουήλ Ζολώτας
Ο Εμμανουήλ Ζολώτας (1858 - 1919) ήταν Έλληνας θεολόγος και καθηγητής πανεπιστημίου του 19ου αιώνα.
Βιογραφικά στοιχεία
Γεννήθηκε στο Θολοποτάμι Χίου το 1858 έχοντας Μικρασιατική καταγωγή. Φοίτησε στη Ριζάρειο Σχολή και στη Θεολογική Σχολή του Εθνικού Πανεπιστημίου, όπου και αποφοίτησε με διδακτορικό δίπλωμα το 1884. Συνέχισε τις σπουδές του στη Γερμανία και με την ολοκλήρωση τους επέστρεψε στην Ελλάδα. Το 1890 διορίστηκε υφηγητής και το 1893 καθηγητής του Πανεπιστημίου στον τομέα της ερμηνείας της Καινής Διαθήκης. Το ακαδημαϊκό έτος 1910-1911 διετέλεσε πρύτανης του Πανεπιστημίου. Διετέλεσε τέσσερις φορές (1894-1895, 1901-1902, 1906-1907,1918-1919) κοσμήτορας της Θεολογικής Σχολής Αθηνών. Μεταξύ 1912 και 1919 δίδαξε και στη Ριζάρειο Σχολή.
Ήταν ο πρώτος καθηγητής Θεολογίας που διορίστηκε κατά το διάταγμα του 1882/1883. Μεταξύ των έργων του συγκαταλέγονται υπομνήματα σχετικά με την επιστολή προς τους Γαλάτες, το Ευαγγέλιο του Ιώαννη και άλλα.
Απεβίωσε στις 19 Νοεμβρίου 1919 στην Αθήνα.
Εξωτερικοί σύνδεσμοι
Κατηγορία:Έλληνες θεολόγοι Κατηγορία:Καθηγητές Εθνικού και Καποδιστριακού πανεπιστημίου Αθηνών Κατηγορία:Πρυτάνεις Εθνικού και Καποδιστριακού πανεπιστημίου Αθηνών
Βαρβαρέσος
Το ελληνικό επώνυμο Βαρβαρέσος μπορεί να αναφέρεται σε κάποιο από τα εξής πρόσωπα:
Alfa Romeo Alfa 6
Η Alfa Romeo Alfa 6 ήταν ένα μεσαίο πολυτελές σεντάν αυτοκίνητο της κατηγορίας Ε, που παρήχθη από την ιταλική αυτοκινητοβιομηχανία Alfa Romeo, από τον Απρίλιο του 1979 έως τον Δεκέμβριο του 1986.
Η αισθητική της Alfa 6 έμοιαζε ιδιαίτερα με αυτήν της Alfa Romeo Alfetta (1972 - 1987), αλλά ήταν μια εντελώς ξεχωριστή κατασκευή. Σχεδιάστηκε από την οίκο Μπερτόνε (Bertone), αν και αυτό είχε τότε, παραδόξως, τηρηθεί μυστικό. Ένα σπάνιο για την εποχή της πλεονέκτημα, ήταν η προσφορά της και με πετρελαιοκινητήρα, από το 1983, και μάλιστα τουρμποντίζελ. Ο κινητήρας τουρμποντίζελ ήταν 5-κύλινδρος σε σειρά (I5), ενώ οι βενζινοκινητήρες του ήταν όλοι 6-κύλινδροι, διάταξης V6, και είναι αξιοσημείωτο ότι το μοντέλο πήρε το όνομά του από τον αριθμό των κυλίνδρων του μοναδικού κινητήρα με τον οποίο προσφερόταν τα πρώτα 4,5 έτη παραγωγής του, ο οποίος ήταν κυβισμού 2.5 λίτρων. Τον Σεπτέμβριο του 1987, η Alfa 6 αντικαταστάθηκε από την Alfa Romeo 164.
Εξοπλισμός και ασφάλεια
thumb|left|Η πρώτη και η δεύτερη Σειρά της Alfa 6.
Έμφαση, επίσης, είχε δοθεί και στην ασφάλεια. Για παράδειγμα, το μοντέλο έφερε έναν αισθητήρα βίαιου τραντάγματος, που διέκοπτε την παροχή καυσίμου σε συμβάν πρόσκρουσης. Αντιθέτως, η αεροδυναμική του ήταν πολύ μέτρια, ακόμα και για τα τότε στάνταρ, καθώς είχε αεροδυναμικό συντελεστή Cd στο 0,41.
Ανανέωση
thumb|left|Η πρώτη και η δεύτερη Σειρά της Alfa 6 / εσωτερικό.
Το 1983, η Alfa 6 υπέστη μια ανανέωση, με νέους και ενιαίους ορθογώνιους προβολείς, αντί για τους προηγούμενους δίδυμους κυκλικούς, νέους προφυλακτήρες, νέα γρίλια και νέο περίβλημα γύρω από τα πίσω φώτα. Επίσης, έγιναν και βελτιώσεις στο εσωτερικό, ενώ μηχανικά, τα κάπως προβληματικά καρμπυρατέρ του 6-κύλινδρου 2.5 λίτρων κινητήρα αντικαταστάθηκαν από ηλεκτρονικό ψεκασμό καυσίμου (fuel injection) της Bosch L-Jetronic, με την ισχύ να παραμένει αμετάβλητη. Ταυτόχρονα εισήχθησαν δύο νέοι κινητήρες, μια εκδοχή 2.0 V6 του προηγούμενου 2.5 V6 (η οποία διατήρησε τα καρμπυρατέρ) και ένας 2.5 VM 5-κύλινδρος σε σειρά (Ι5) turbodiesel. Η νέα αυτή εκδοχή, μπήκε στη μαζική παραγωγή τον Οκτώβριο του 1983, αντικαθιστώντας μέσα στον ίδιο μήνα την προηγούμενη.
Παραγωγή
Συνολικά παρήχθησαν 12.070 αντίτυπα στο σύνολο των 7,5 ετών παραγωγής του, αριθμός πολύ περιορισμένος ως προς τους ανταγωνιστές του και σχεδόν όλα διατέθηκαν στην εγχώρια αγορά, με ελάχιστες εξαγωγές. Ειδικότερα στην Ελλάδα, η Alfa 6 δεν κυκλοφόρησε ποτέ επίσημα, λόγω της εξοντωτικά υψηλής φορολογίας εισαγωγής επί της αξίας των αυτοκινήτων που επιβλήθηκε τον Ιούλιο του 1979 (μόλις λίγο πριν ξεκινήσουν οι εξαγωγές του Alfa 6, το οποίο είχε μπει στην παραγωγή τον Απρίλιο), με αφορμή την τότε παγκόσμια πετρελαϊκή κρίση που ξέσπασε λόγω της Ιρανικής Επανάστασης (ο σκοπός της κίνησης αυτής, όπως αναγραφόταν και στο επίσημο κείμενο του νόμου, ήταν να εξοντώσει την αγορά των ΙΧ αυτοκινήτων, προκειμένου να μειώσει επειγόντως την εξάρτηση της χώρας από το εισαγόμενο πετρέλαιο) και τελικώς «στοίχειωσε» για ολόκληρη τη δεκαετία του 1980.
Εξωτερικοί σύνδεσμοι
Κατηγορία:Μοντέλα Alfa Romeo Κατηγορία:Αυτοκίνητα πολυτελείας
The Game of Love (άλμπουμ)
Το The Game of Love (ελληνικά: Το παιχνίδι της αγάπης) είναι το δεύτερο αγγλόφωνο άλμπουμ της Έλενας Παπαρίζου μετά το My Number One το 2005. Το άλμπουμ περιέχει 13 αγγλόφωνα και ένα ελληνόφωνο τραγούδι που από όλα αυτα 8 υπήρχαν και στο προηγούμενό της άλμπουμ, Υπάρχει Λόγος ενώ ένα είχε βγει αποκλειστικά στη Σουηδία για το Ευρωπαϊκό Πρωτάθλημα Στίβου. Από τα 8 παραπάνω τραγούδια 6 είναι μεταγλωτισμένα στα αγγλικά ενώ 2 έμειναν όπως ήταν.
Κατηγορία:Άλμπουμ του 2006 Κατηγορία:Ελληνική δισκογραφία
Αντρέι Β΄ του Βλαντίμιρ
Βιογραφία
Ήταν ο τρίτος γιος τού Γιαροσλάβ Β΄ μεγάλου πρίγκιπα τού Βλαντίμιρ και της Φεντοσία (Θεοδοσίας), κόρης του Ιγκόρ Γκλεμπόβιτς πρίγκιπα του Ριαζάν.
Το 1240 οι Νοβγκοροντιανοί εκτόπισαν τον δευτερότοκο αδελφό του Αλέξανδρο Νιέφσκι από την πόλη και ζήτησαν από τον Γιαροσλάβ Β΄ να τους στείλει κυβερνήτη. Εστάλη ο Αντρέι στους δύστροπους πολίτες, αλλά μετά από λίγους μήνες έφυγε. Όταν οι Τεύτονες Ιππότες επιτέθηκαν στην πόλη, ο Γιαροσλάβ Β΄ έστειλε πάλι τον Αντρέι με στρατό για βοήθεια. Το 1242 ο Αντρέι ένωσε τις δυνάμεις τού Σούζνταλ με αυτές τού Αλεξάνδρου και έδρασε στη Μάχη επί του Πάγου.
Το 1247 απεβίωσε ο πατέρας του και οι δύο αδελφοί μετέβησαν στο Καρακόρουμ στη Μογγολία, όπου ο Αντρέι ορίστηκε μεγάλος πρίγκιπας του Βλαντίμιρ από τον Γκουγιούκ χαν. Δύο έτη μετά επέστρεψαν στο Βλαντίμιρ και βρήκαν την πρωτεύουσα να έχει καταληφθεί από τον τέταρτο αδελφό τους Μιχαήλ harobrit (γενναίο). Αλλά μερικούς μήνες μετά σε μάχη με τους Λιθουανούς, ο Μιχαήλ σκοτώθηκε.
Οικογένεια
Νυμφεύτηκε την Ουστίνια των Ρουρικιδών, κόρη του 3ου εξαδέλφου του Ντανίλο βασιλιά της Γαλικίας & Βολυνίας (i.e. Ρουθηνίας) και είχε τέκνο:
Παραπομπές
Κατηγορία:Ρουρικίδες
Γκεόργκι Μαλενκόφ
Ο Γκεόργκι Μαξιμιλιάνοβιτς Μαλενκόφ (Гео́ргий Максимилиа́нович Маленко́в, 8 Ιανουαρίου 1902 - 14 Ιανουαρίου 1988) ήταν Ρώσος πολιτικός, που πρωταγωνίστησε στη σοβιετική πολιτική σκηνή τα πρώτα χρόνια μετά το Β' Παγκόσμιο Πόλεμο. Για ένα πολύ μικρό διάστημα (Μάρτιος - Σεπτέμβριος 1953) διετέλεσε Γενικός Γραμματέας του Κομμουνιστικού Κόμματος Σοβιετικής Ένωσης, δηλ. ηγέτης της ΕΣΣΔ.
Πολιτική καριέρα
Το 1946 εξελέγη για πρώτη φορά στο ανώτατο όργανο του ΚΚΣΕ, το Πολιτικό Γραφείο, και σε συμμαχία με τον επίσης πρωτάρη αλλά πανίσχυρο Λαβρέντι Μπέρια, αρχηγό της μυστικής αστυνομίας Εν Κα Βε Ντε, εκκαθάρισε τους ζντανοφικούς. Όταν ο Στάλιν πέθανε το 1953, οι Μαλενκόφ - Μπέρια μοιράσθηκαν τις ισχυρότερες κυβερνητικές θέσεις: ο πρώτος έγινε πρόεδρος του υπουργικού συμβουλίου (αντίστοιχο του πρωθυπουργού) και προσωρινός γενικός γραμματέας του ΚΚΣΕ, ενώ ο δεύτερος κράτησε το Υπουργείο Εσωτερικών Υποθέσεων (που ανέκτησε και την ευθύνη της μυστικής αστυνομίας).
Μία από τις πρώτες κινήσεις τους ήταν να απελευθερώσουν ενάμισι εκατομμύριο κρατουμένους από τα γκούλαγκ. Σύντομα όμως ο Μαλενκόφ έσπασε τη συμμαχία, συνωμότησε με το Νικίτα Χρουστσόφ και οδήγησαν το Μπέρια στο εκτελεστικό απόσπασμα (23 Δεκεμβρίου) ως προδότη και βιαστή - αμφότεροι φοβούνταν ότι ο Μπέρια αργά η γρήγορα θα τους εξόντωνε, εάν δεν το έκαναν αυτοί πρώτοι. Τρεις μήνες νωρίτερα (και ενώ ο Μπέρια ήταν στη φυλακή) ο Χρουστσόφ είχε εκλεγεί με τη στήριξη του Μαλενκόφ γενικός γραμματέας του ΚΚΣΕ.
Η νέα διανδρία κυβέρνησε τη χώρα έως το 1955. Το Φλεβάρη αυτού του έτους ο Μαλενκόφ αποπέμφθηκε από την κυβέρνηση, με το αιτιολογικό ότι είχε υπάρξει στενός φίλος του Μπέρια και ότι καθυστερούσαν οι μεταρρυθμίσεις που είχε αναλάβει - επίσημα ανακοινώθηκε ότι παραιτήθηκε λόγω απειρίας στα οικονομικά. Εντούτοις κράτησε το πόστο του στο Πολιτικό Γραφείο του κόμματος.
Ως ανώτατο κομματικό στέλεχος ο Μαλενκόφ στήριξε τις χρουστσιοφικές πολιτικές της διεθνούς ύφεσης και του περιορισμού των εξοπλιστικών προγραμμάτων προς όφελος της παραγωγής καθημερινών αγαθών, αλλά έβλεπε με επιφύλαξη την αποσταλινοποίηση. Έτσι το 1957 συμμετείχε στην αποκληθείσα «Αντικομματική Ομάδα», μια φράξια στελεχών του Πολιτικού Γραφείου που αποπειράθηκε να καθαιρέσει το Χρουστσιόφ. Οι Αντικομματικοί ηττήθηκαν και αποστερήθηκαν των κομματικών αξιωμάτων τους.
Θεριστής της Καρολίνας
thumb|Θεριστές της Καρολίνας Η πιπεριά Θεριστής της Καρολίνας (αγγλικά: Carolina Reaper), γνωστή και ως Καρολάινα Ρίπερ, είναι καλλιεργητική ποικιλία του φυτού κινεζικό Καψικόν (Capsicum chinense). Αναπτύχθηκε από τον Αμερικανό καλλιεργητή Εντ Κούρι. Η πιπεριά είναι κόκκινη και τραχιά, με ανώμαλη υφή και μυτερή ουρίτσα. Το 2017, τα Παγκόσμια Ρεκόρ Γκίνες την ανακήρυξαν ως την πιο καυτερή πιπεριά τσίλι στον κόσμο. H καυστικότητά της έχει μετρηθεί από 1.569.300 μέχρι 2.200.000 βαθμούς στην κλίμακα Σκόβιλ.
Γκεόργκι Μαλενκόφ
Εξωτερικοί σύνδεσμοι
Κατηγορία:Σοβιετικοί πολιτικοί Κατηγορία:Ρώσοι πολιτικοί Κατηγορία:Γενικοί Γραμματείς του Κ.Κ.Σ.Ε
Θεριστής της Καρολίνας
Ο Θεριστής της Καρολίνας χρησιμοποιείται σε σάλτσες και γενικότερα στην μαγειρική για να δώσει καυτερούς τόνους στα φαγητά, ενώ ο παραγωγός της χαρακτηρίζει την γεύση της ως γλυκιά, φρουτώδη με μια υποψία κανέλας και σοκολατένιας χροιάς.
Μιχαήλ Χορόμπριτ
O Μιχαήλ Γιαροσλάβιτς ο Γενναίος, ρωσ. Михайл Ярославич Хоробрит [προφέρεται: Χορόμπριτ] (απεβ. 15 Ιανουαρίου 1248) από τον Οίκο των Ρουρικιδών ήταν μεγάλος πρίγκιπας του Βλαντίμιρ (1248) και πρίγκιπας της Μόσχας (1246-48).
Βιογραφία
Ήταν ο τέταρτος γιος τού Γιαροσλάβ Β΄ μεγάλου πρίγκιπα του Βλαντίμιρ και της Φεντοσία (Θεοδοσίας) των Ρουρικιδών, κόρης τού Ιγκόρ Γκλεμπόβιτς πρίγκιπα του Ριανζάν. Δευτερότοκος αδελφός του ήταν ο Αλέξανδρος Νιέφσκι.
Το 1248 κατέλαβε το Βλαντίμιρ και εκτόπισε τον θείο του Σβιατοσλάβ Γ΄ μεγάλο πρίγκιπα του Βλαντίμιρ. Ο θείος του διέφυγε στο Γιούριεβ-Πόλσκι.
Πολεμώντας με τους Ταουτβίλας και Γκεντιβίντας, ανιψιούς τού Μιντάουγκας βασιλιά της Λιθουανίας, στη μάχη της Πρότβα, σκοτώθηκε στις 15 Ιανουαρίου 1248.
Οικογένεα
Γιος του ήταν ο:
Πηγές
Κατηγορία:Ρουρικίδες
Δέκατο έκτο
δεξιά|μικρογραφία| Εικόνα 1. Ένα δέκατο έκτο με την ουρίτσα προς τα πάνω, ένα δέκατο έκτο με την ουρίτσα προς τα κάτω και μία παύση δεκάτου έκτου δεξιά|μικρογραφία| Εικόνα 2. Τέσσερα δέκατα έκτα δεμένα μαζί. Στη μουσική, το δέκατο έκτο είναι νότα που έχει τη μισή διάρκεια από ένα όγδοο, εξού και το όνομα. Ισοδυναμεί με τη σεμιφούσα (semifusa) της μεσαιωνικής σημειογραφίας, που βρέθηκε για πρώτη φορά στη σημειογραφία του 15ου αιώνα.
Η νότα προέρχεται από τη σεμιφούσα (semifusa), που χρησιμοποιούνταν στη μεσαιωνική σημειογραφία. Ωστόσο, semifusa είναι επίσης η ονομασία του σημερινού εξηκοστού τετάρτου στην ισπανική, καταλανική και πορτογαλική γλώσσα.
Παραπομπές
Κατηγορία:Αξίες (μουσική)
Ηλεκτρομαγνητική ακτινοβολία
Η Ηλεκτρομαγνητική ακτινοβολία είναι εκπομπή στον χώρο ηλεκτρομαγνητικής ενέργειας υπό μορφή κυμάτων που ονομάζονται ηλεκτρομαγνητικά κύματα. Τα ηλεκτρομαγνητικά κύματα είναι συγχρονισμένα ηλεκτρικά και μαγνητικά πεδία τα οποία ταλαντώνονται σε κάθετα επίπεδα μεταξύ τους και κάθετα προς τη διεύθυνση διάδοσης. Διαδίδονται στο κενό με ταχύτητα ίση με την ταχύτητα του φωτός (c=299.792.458 m/s) αλλά και μέσα στην ύλη με ταχύτητα λίγο μικρότερη απ' την ταχύτητα του φωτός.
Τα ηλεκτρομαγνητικά κύματα παράγονται από επιταχυνόμενα ηλεκτρικά φορτία. Δημιουργούνται επίσης όταν ένα ηλεκτρόνιο κάποιου ατόμου χάνει μέρος της ενέργειάς του και μεταπίπτει σε χαμηλότερη τροχιά ή ενεργειακή στάθμη κοντά στον πυρήνα. Αυτό έχει ως συνέπεια να δημιουργηθεί μια ταλάντωση που διαδίδεται πλέον στο χώρο με τη μορφή ενός ταυτόχρονα ηλεκτρικού και μαγνητικού πεδίου. Τα δύο αυτά πεδία είναι, αφενός μεν, κάθετα μεταξύ τους, αφετέρου και κάθετα με τη διεύθυνση διάδοσης του παραγόμενου κύματος, του λεγόμενου ηλεκτρομαγνητικού κύματος. Όταν το ηλεκτρομαγνητικό κύμα προσκρούσει σε κάποιο άτομο τα δύο συνδυαζόμενα αυτού πεδία μπορούν να προσφέρουν μεταφερόμενη ενέργεια σε ένα ηλεκτρόνιο με αποτέλεσμα να το εξαναγκάσουν να μεταπηδήσει αυτό σε ανώτερη ενεργειακή στάθμη, ή ακόμα και να το απελευθερώσει από το άτομο σε περίπτωση που βρίσκεται στην εξωτερική στοιβάδα (φωτοηλεκτρικό φαινόμενο). μικρογραφία|Μικρά και μεγάλα μήκη κύματος thumb|Γραφική αναπαράσταση ηλεκτρομαγνητικού κύματος
Φάσμα της ηλεκτρομαγνητικής ακτινοβολίας
Το σύμπαν είναι διάχυτο από ηλεκτρομαγνητική ακτινοβολία. Το φως που εκπέμπεται από τα άστρα είναι μέρος του συνολικού φάσματος της ηλεκτρομαγνητικής ακτινοβολίας που συναντάται στο σύμπαν. Η ηλεκτρομαγνητική ακτινοβολία ανάλογα με την συχνότητα, του μήκους των κυμάτων της και αντίστοιχα την ενέργεια που μεταφέρει χωρίζεται σε περιοχές. Αυτές είναι τα ραδιοκύματα, τα μικροκύματα, οι υπέρυθρες ακτίνες, το ορατό φως, οι υπεριώδεις ακτίνες, οι ακτίνες Χ και οι ακτίνες γάμμα.
Όλες αυτές οι παραπάνω μορφές ηλεκτρομαγνητικής ακτινοβολίας κινούνται (ταξιδεύουν) με την ταχύτητα φωτός και μπορούν ακόμη να διαπεράσουν και ορισμένα υλικά.
Μαθηματική περιγραφή
Από το νόμο του Γκάους για το ηλεκτρικό και μαγνητικό πεδίο, τον νόμο της επαγωγής του Φάραντεϊ και το νόμο του Αμπέρ συμπληρωμένο με έναν ακόμη όρο από τον Μάξγουελ που αφορά τη μεταβολή της ροής της ηλεκτρικής μετατόπισης μέσα από την επιφάνεια που περικλείει μια κλειστή γραμμή προκύπτουν οι τέσσερις εξισώσεις του Μάξγουελ.
Σε περιοχές του χώρου όπου δεν υπάρχουν φορτία ή ρεύματα, οι εξισώσεις του Μάξγουελ γράφονται ως
όπου με ~\vec E~ συμβολίζεται η ένταση του ηλεκτρικού πεδίου, με ~\vec H~ η ένταση του μαγνητικού πεδίου, με ~\vec B~ η μαγνητική επαγωγή και με και ~\mu_0 \, η ηλεκτρική και μαγνητική διαπερατότητα του κενού αντίστοιχα.
Από τις εξισώσεις αυτές, και με κατάλληλη μαθηματική επεξεργασία και αποσύζευξη του ηλεκτρικού και μαγνητικού πεδίου, προκύπτουν οι σχέσεις
οι οποίες έχουν τη μορφή κυματικής εξίσωσης, και περιγράφουν κύματα που κινούνται με ταχύτητα
τιμή που ισούται ακριβώς με την ταχύτητα του φωτός. Οι βασικοί νόμοι του ηλεκτρομαγνητισμού προβλέπουν δηλαδή την ύπαρξη κυμάτων που κινούνται με την ταχύτητα του φωτός. Κατά συνέπεια, σύμφωνα με τον ίδιο τον Μάξγουελ, είναι δύσκολο να αποφύγουμε το συμπέρασμα ότι το φως δεν είναι τίποτε άλλο παρά εγκάρσιοι κυματισμοί του ίδιου εκείνου μέσου που προκαλεί τα ηλεκτρικά και μαγνητικά φαινόμενα, να δεχθούμε δηλαδή την ερμηνεία του φωτός ως ηλεκτρομαγνητικό κύμα.
Στο εσωτερικό της ύλης, αλλά σε περιοχές όπου δεν υπάρχουν ελεύθερα φορτία ή ελεύθερα ρεύματα με την υπόθεση δηλαδή πως το υλικό είναι μη αγώγιμο και ισότροπο τα ηλεκτρόνια είναι δεσμευμένα από τα άτομα του υλικού και όλες οι διευθύνσεις είναι ισοδύναμες. Αυτό πραγματοποιείται στα απλά ισότροπα υλικά διηλεκτρικά όπως είναι το γυαλί. Σε αυτήν την περίπτωση ισχύουν οι σχέσεις:
Η μόνη διαφορά των τελευταίων σχέσεων με αυτών στο κενό, είναι ότι η ποσότητα έχει αντικατασταθεί από το. Συνεπώς, σε ένα γραμμικό ομογενές υλικό τα ηλεκτρομαγνητικά κύματα διαδίδονται με ταχύτητα
που είναι πάντα μικρότερη από αυτή του φωτός.
Δείτε επίσης
Κατηγορία:Ακτινοβολία
Ο αδερφός 2
Εξωτερικοί Σύνδεσμοι
Κατηγορία:Ρωσικές ταινίες Κατηγορία:Ταινίες του 2000 Κατηγορία:Ρωσόφωνες ταινίες Κατηγορία:Αγγλόφωνες ταινίες Κατηγορία:Ρωσικές αστυνομικές ταινίες Κατηγορία:Ταινίες που συσχετίζονται με το οργανωμένο έγκλημα στις Ηνωμένες Πολιτείες Κατηγορία:Ταινίες γυρισμένες στη Νέα Υόρκη Κατηγορία:Ταινίες τοποθετημένες στο Σικάγο Κατηγορία:Ταινίες τοποθετημένες στη Ρωσία
Ειρηνευτική Δύναμη του ΟΗΕ
Η Ειρηνευτική Δύναμη του ΟΗΕ (Αγγλικά: United Nations Peacekeeping), γνωστή στην Ελλάδα και ως οι Κυανόκρανοι του ΟΗΕ ή απλά Κυανόκρανοι λόγω των ανοιχτό μπλε μπερέδων ή κρανών τους (Αγγλικά: Blue Berets or Blue Helmets) είναι λειτουργία που εκπληρώνεται από το Τμήμα Ειρηνευτικών Επιχειρήσεων ως «μοναδικό και δυναμικό εργαλείο ανεπτυγμένο από τον Οργανισμό για τη βοήθεια χωρών που βρίσκονται σε σύγκρουση και τη δημιουργία συνθηκών μόνιμης ειρήνης». Διακρίνεται τόσο από την οικοδόμηση της ειρήνης και την ειρήνευση, όσο και από την επιβολή ειρήνης.
Οι ειρηνευτικές δυνάμεις ελέγχουν και παρατηρούν τις ειρηνευτικές διαδικασίες σε διαφορετικές περιοχές μετά από περίοδο συγκρούσεων και βοηθούν πρώην αντιμαχόμενους στην εφαρμογή των συμφωνιών που έχουν υπογράψει. Τέτοιου είδους βοήθεια έχει πολλές μορφές, στις οποίες περιλαμβάνεται η οικοδόμηση μέτρων εμπιστοσύνης, οι διαπραγματεύσεις για τη δίκαιη κατανομή ισχύος, η υποστήριξη για τη διενέργεια εκλογών, η ενδυνάμωση της εφαρμογής του νόμου και η οικονομική και κοινωνική ανάπτυξη. Συνακόλουθα οι ειρηνευτικές δυνάμεις του ΟΗΕ (που συχνά αναφέρονται ως κυανόκρανοι λόγω του μπλε μπερέ ή κράνους ) είναι δυνατόν να περιλαμβάνουν στρατιώτες, αξιωματικούς της αστυνομίας και πολιτικό προσωπικό.
Ο Καταστατικός Χάρτης των Ηνωμένων Εθνών παρέχει στο Συμβούλιο Ασφαλείας Ηνωμένων Εθνών την εμπιστοσύνη και τη δύναμη για συλλογική δράση ώστε να διατηρηθεί η διεθνής ειρήνη και ασφάλεια. Για αυτόν τον λόγο η διεθνής κοινότητα συνήθως ζητά από το Συμβούλιο Ασφαλείας να εγκρίνει ειρηνευτικές διαδικασίες βάσει των εξουσιοδοτήσεων του Κεφαλαίου 6 του Καταστατικού Χάρτη.
Οι περισσότερες από αυτές τις διαδικασίες εγκρίνονται και τίθενται σε εφαρμογή από τον ίδιο τον ΟΗΕ, με στρατεύματα που υπηρετούν υπό τον επιχειρησιακό έλεγχο Ηνωμένων Εθνών. Σε αυτή την περίπτωση οι ειρηνευτκές δυνάμεις παραμένουν μέλη των αντίστοιχων ενόπλων δυνάμεων και δεν συνθέτουν ανεξάρτητο "στρατό του ΟΗΕ" καθώς τα ΗΕ δεν προβλέπεται να έχουν τέτοια δύναμη. Σε περιπτώσεις κατά τις οποίες δεν θεωρείται κατάλληλη η άμεση εμπλοκή των ΗΕ, το Συμβούλιο εξουσιοδοτεί περιφερειακές οργανώσεις, όπως είναι το NATO, η Δυτικοαφρικανική Οικονομική και Νομισματική Ένωση ή εθελοντικούς συνασπισμούς κρατών για την ανάληψη ειρηνευτικών διαδικασιών και διαδικασιών επιβολής ειρήνης.
Ο Ερβέ Λαντσού υπηρετεί ως επικεφαλής του Τμήματος Ειρηνευτικών Επιχειρήσεων (DPKO) από τις 2 Σεπτεμβρίου 2011. Το έγγραφο του δόγματος του DPKO με τίτλο «United Nations Peacekeeping Operations: Principles and Guidelines» εκδόθηκε το 2008. Νέος επικεφαλής από 01/04/2017 ορίστηκε ο Γάλλος Ζαν-Πιέρ Λακρουά (Jean-Pierre Lacroix)
Διαδικασία και δομή
Οι ειρηνευτικές δυνάμεις συντίθενται από τη συμβολή μελών-κρατών του ΟΗΕ σε εθελοντική βάση. Από τις 31 Δεκεβρίου 2013 το συνολικό μέγεθος της ειρηνευτικής δύναμης εκτιμάτο σε 98.200 μονάδες αστυνομικών δυνάμεων, στρατευμάτων και στρατιωτικών εμπειρογνωμόνων. Τα ευρωπαϊκά κράτη συνεισφέρουν 6.000 μονάδες επί του συνόλου. Το Πακιστάν η Ινδία και το Μπαγκλαντές αναφέρονται ανάμεσα στους μεγαλύτερους συνεισφέροντες με περίπου 8.000 μονάδες ανά κράτος. Τα αφρικανικά κράτη το μισό επί του συνόλου, σχεδόν 44.000 μονάδες.
Σχηματισμός
Μόλις επιτευχθεί συνθήκη ειρήνης, τα εμπλεκόμενα μέρη μπορούν να ζητήσουν από τον ΟΗΕ ειρηνευτική δύναμη για να επιβλέπει διάφορα στοιχεία του συμφωνημένου σχεδίου ειρήνευσης. Αυτό γίνεται συχνά, γιατί η ομάδα που ελέγχεται από τα Ηνωμένα Έθνη είναι λιγότερο πιθανό να ακολουθήσει τα συμφέροντα του κάθε κράτους, δεδομένου ότι η ίδια ελέγχεται από πολλές ομάδες και συγκεκριμένα το 15μελές Συμβούλιο Ασφαλείας και τη Γραμματεία των Ηνωμένων Εθνών.
Αν το Συμβούλιο Ασφαλείας εγκρίνει τη δημιουργία μιας αποστολής, τότε το Τμήμα Ειρηνευτικών Επιχειρήσεων αρχίζει τον σχεδιασμό για τα απαραίτητα στοιχεία. Σε αυτό το σημείο επιλέγεται η ανώτερη ηγετική ομάδα. Το τμήμα επιδιώκει στη συνέχεια συνεισφορές από κράτη-μέλη. Δεδομένου ότι ο ΟΗΕ δεν έχει μόνιμη δύναμη ή επιμελητεία, πρέπει να σχηματίζει ad hoc συνασπισμούς για κάθε διακριτή αποστολή. Κάτι τέτοιο έχει ως αποτέλεσμα τόσο την πιθανότητα της αποτυχίας σχηματισμού της κατάλληλης δύναμης, όσο και μια γενική επιβράδυνση της οργάνωσης της επιμελητείας.
Από τη στιγμή που δημιουργείται η ειρηνευτική δύναμη, το προσωπικό των Ηνωμένων Εθνών αναλαμβάνει σειρά διπλωματικές δραστηριότητες. Το ακριβές μέγεθος και η δύναμη πρέπει να συμφωνηθεί από την κυβέρνηση του κράτους ή των κρατών, στο έδαφος των οποίων συμβαίνει η σύγκρουση. Αναπτύσσονται οι κανόνες εμπλοκής και εγκρίνονται από τα εμπλεκόμενα μέρη και το Συμβούλιο Ασφαλείας. Παρέχονται κατόπιν ειδικές εντολές και το πεδίο εφαρμογής της αποστολής (π.χ. πότε μπορούν οι ειρηνευτικές δυνάμεις, αν είναι οπλισμένες, να κάνουν χρήση βίας και πότε μπορούν να προχωρήσουν στην ενδοχώρα). Συχνά, παρέχεται η εντολή να έχουν οι ειρηνευτικές δυνάμεις προστασία από τις κρατικές υπηρεσίες και τον στρατό της χώρας υποδοχής.
Όταν ενεργοποιούνται όλες οι συμφωνίες, συγκεντρώνεται το απαιτούμενο προσωπικό, δίνεται η τελική έγκριση από το Συμβούλιο Ασφαλείας και αναπτύσσονται οι ειρηνευτικές δυνάμεις στην εν λόγω περιοχή.
Κόστος
Το 1993, τα ετήσια κόστη για την ειρηνευτική δύναμη του ΟΗΕ έφθασαν περίπου τα $3,6 δις, εξαιτίας των λειτουργικών εξόδων των επιχειρήσεων στην πρώην Γιουγκοσλαβία και τη Σομαλία. Έως το 1998, τα κόστη έπεσαν στο $1 δις. Με την επανεμφάνιση επιχειρήσεων μεγάλης κλίμακας, τα έξοδα ανέβηκαν στα $3 δις το 2001. Το 2004 ο προϋπολογισμός που εγκρίθηκε ήταν $2,8 δις, αν και το συνολικό ποσό ήταν τελικά μεγαλύτερο. Στις 30 Ιουνίου 2006 το κόστος των ειρηνευτικών δυνάμεων έφθασε τα $5,03δις. Τα μέλη κράτη τον Ιούνιο του 2004 χρωστούσαν περίπου $1,20 δις
Κέντρα αποφάσεων
Κάθε ειρηνευτική αποστολή των Ηνωμένων Εθνών έχει τρία κέντρα εξουσίας. Το πρώτο είναι ο Ειδικός Αντιπρόσωπος του Γενικού Γραμματέα, ο επίσημος αρχηγός της αποστολής. Είναι υπεύθυνος για όλες τις πολιτικές και διπλωματικές δραστηριότητες, την επίβλεψη των σχέσεων τόσο με τα συμβαλλόμενα μέρη της ειρηνευτικής συνθήκης όσο και τα κράτη-μέλη του ΟΗΕ σε γενικές γραμμές. Συχνά είναι ανώτερο μέλος της Γραμματείας του ΟΗΕ. Το δεύτερο είναι ο Διοικητής της Δύναμης, ο οποίος είναι υπεύθυνος για τις στρατιωτικές δυνάμεις που έχουν αναπτυχθεί. Είναι ανώτερος αξιωματικός των ενόπλων δυνάμεων του έθνους που συνεισφέρει τον μεγαλύτερο αριθμό στρατευμάτων στην αποστολή. Τέλος, ο Ανώτατος Αξιωματούχος Διαχείρισης επιβλέπει τις προμήθειες και την επιμελητεία, και συντονίζει την προμήθεια όλων των προμηθειών που απαιτούνται.